[{"text_idx": "#000001", "text": "Ar o\u0302l creu tipyn o argraff yn ystod misoedd cyntaf 2021, mae\u2019r pianydd talentog, Gwenno Morgan, yn o\u0302l gyda sengl newydd wythnos yma."}, {"text_idx": "#000002", "text": "Daeth Gwenno i\u2019r amlwg ddechrau\u2019r flwyddyn llynedd yn wreiddiol diolch i\u2019w thraciau ar y cyd a\u0302 Mared, sef \u2018Llif yr Awr\u2019, a Sywel Nyw (\u2018Dyfroedd Melys\u2019), cyn rhyddhau\u2019r EP ardderchog, \u2018Cyfnos\u2019, ym mis Ebrill."}, {"text_idx": "#000005", "text": "Rhyddhawyd y gyntaf o\u2019r rhain wythnos diwethaf, sef fersiwn Candelas o\u2019r clasur gan Bra\u0302n, \u2018Y Gwylwyr\u2019 gyda Nest Llewelyn, oedd yn canu ar y fersiwn wreiddiol, yn ymuno i ganu ar y fersiwn newydd hefyd."}, {"text_idx": "#000006", "text": "Mae Gwenno Morgan yn bianydd tu hwnt, yn gyfansoddwr ac yn gynhyrchydd ac fe ddenodd ei EP cyntaf sinematig, hypnotig gryn dipyn o sylw a chanmoliaeth."}, {"text_idx": "#000007", "text": "Yn wahanol i\u2019r traciau ar yr EP mae \u2018Trai\u2019 yn gwyro tuag at arddull pop, dawns a jazz. Mae\u2019r ga\u0302n yn adleisio dylanwadau rhythmig Max Cooper a harmoni\u0308au Butcher Brown. Daw\u2019r teitl o natur ailadroddus yr alaw ar y piano a\u2019r synth."}]